กฎกระทรวงกำหนดค่าธรรมเนียม ลด และยกเว้นค่าธรรมเนียมเกี่ยวกับการนำเข้าและส่งออกใบกระท่อม พ.ศ. 2568
ประกาศวันที่ 2025-05-23

content: กฎกระทรวง กำหนดค่าธรรมเนียม ลด และยกเว้นค่าธรรมเนียมเกี่ยวกับการนำเข้าและส่งออกใบกระท่อม พ.ศ. ๒๕๖๘
content: อาศัยอำนาจตามความในมาตรา ๕ วรรคสอง แห่งพระราชบัญญัติพืชกระท่อม พ.ศ. ๒๕๖๕ รัฐมนตรีว่าการกระทรวงยุติธรรมออกกฎกระทรวงไว้ ดังต่อไปนี้
sectionNo: 1
content: ข้อ ๑ กฎกระทรวงนี้ให้ใช้บังคับเมื่อพ้นกำหนดสามสิบวันนับแต่วันประกาศในราชกิจจานุเบกษาเป็นต้นไป
sectionNo: 2
content: ข้อ ๒ ให้กำหนดค่าธรรมเนียม ดังต่อไปนี้ (๑) ใบอนุญาตนำเข้าใบกระท่อมฉบับละ ๕,๐๐๐บาท ตามมาตรา ๑๐ (๒) ใบอนุญาตส่งออกใบกระท่อมฉบับละ ๕,๐๐๐บาท ตามมาตรา ๑๐ (๓) ใบแทนใบอนุญาตฉบับละ ๕๐๐บาท (๔) การต่ออายุใบอนุญาตครั้งละเท่ากับค่าธรรมเนียม สำหรับใบอนุญาตนั้น
sectionNo: 3
content: ข้อ ๓ ให้ลดค่าธรรมเนียมตามข้อ ๒ (๒) และ (๓) ลงกึ่งหนึ่งแก่ผู้ส่งออกใบกระท่อมซึ่งเป็นบุคคลธรรมดาและนิติบุคคลตามมาตรา ๑๑ (๑) และ (๒) ตั้งแต่วันที่กฎกระทรวงนี้มีผลใช้บังคับ ถึงวันที่ ๓๑ ธันวาคม พ.ศ. ๒๕๖๙
sectionNo: 4
content: ข้อ ๔ ให้ยกเว้นค่าธรรมเนียมตามข้อ ๒ (๒) และ (๓) แก่ผู้ส่งออกใบกระท่อมซึ่งเป็นวิสาหกิจชุมชนที่ไม่เป็นนิติบุคคล หน่วยงานของรัฐ หน่วยงานในกำกับของรัฐ และสภากาชาดไทยตามมาตรา ๑๑ (๓) และ (๔) ตั้งแต่วันที่กฎกระทรวงนี้มีผลใช้บังคับ ถึงวันที่ ๓๑ ธันวาคม พ.ศ. ๒๕๖๙
content: ให้ไว้ ณ วันที่ ๒๓ เมษายน พ.ศ. ๒๕๖๘ พันตำรวจเอก ทวี สอดส่อง รัฐมนตรีว่าการกระทรวงยุติธรรม
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๕ วรรคสอง แห่งพระราชบัญญัติพืชกระท่อม พ.ศ. ๒๕๖๕ บัญญัติให้รัฐมนตรีว่าการกระทรวงยุติธรรมมีอำนาจออกกฎกระทรวงกำหนดค่าธรรมเนียมเกี่ยวกับการนำเข้าและส่งออกใบกระท่อมไม่เกินอัตราท้ายพระราชบัญญัตินี้ รวมทั้งลดหรือยกเว้นค่าธรรมเนียมดังกล่าว
content: จึงจำเป็นต้องออกกฎกระทรวงนี้